אסתר שטרייט-וורצל

אסתר שְטְרייט-וורְצֶל (25 ביולי 1932, כ"א בתמוז ה'תרצ"ב – 7 בדצמבר 2013, ה' בטבת ה'תשע"ד) הייתה סופרת ישראלית, מורה במקצועה, שכתבה בעיקר לבני נוער. שטרייט-וורצל נולדה בשנת 1932 במושבה פתח תקווה, לסופר והמחנך שלום שטרייט. בגיל 12 פרסמה את סיפורה הראשון תחת שם העט "צבי הדס". ב-1949 סיימה את לימודיה בגימנסיה אחד העם אותה ייסד אביה, והחלה ללמוד באוניברסיטה העברית בירושלים. בשנת 1952, לאחר שסיימה לימודי תואר ראשון בספרות ובפסיכולוגיה, החלה ללמד בגימנסיה שבה למדה. בהמשך דרכה הייתה מורה בבית הספר החקלאי כנות שליד גדרה, ובשנת 1958 בבית הספר תיכון ברנר בפתח תקווה, שם לימדה עד פרישתה. בשנת 1954 נישאה לד"ר מרדכי וורצל קרדיולוג וחוקר סיפורי ש"י עגנון, ונולדו להם שלושה ילדים. בשנת 1955, בגיל 23, החלה קריירה ספרותית שכללה פרסום סיפורים וכן רשימות בנושא חינוך. בשנת 1962 ראה אור ספרה הראשון, "מן המצר". בשנת 1969 סיימה בהצטיינות תואר שני בספרות ובתנ"ך. בשנת 1982 זכתה בפרס זאב על ספרה "אליפים". בשנת 1987 פרשה לגמלאות ממקצוע ההוראה, לטובת כתיבה ומפגשים עם קוראים. בשנת 2001 הוציאה לאור את הספר מ"אורי עד אדי", שהוא מעין אוטוביוגרפיה שלה ושל יצירותיה. ב-2008 הוציאה את הספר "קיץ כתום", רומן המספר על פינוי גוש קטיף, ונוקט עמדה המתנגדת לתוכנית ההתנתקות ותומכת במתנחלים. שטרייט-וורצל אמרה שהיא התנגדה להתנתקות ותומכת בימין הציוני-לאומי. באותה שנה הוענק לה תואר יקירת העיר פתח תקווה. אסתר שטרייט-וורצל נפטרה ב-7 בדצמבר 2013 בגיל 81, ונקברה בבית הקברות סגולה בפתח תקווה. ארכיונה שמור בארכיון לתולדות פתח תקווה ע"ש עודד ירקוני. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ספריה של שטרייט-וורצל מכוונים בעיקר לבני הנוער ולילדים, ומסופרים לרוב על רקע ההיסטוריה של המדינה, הקמתה, מלחמות ישראל והשואה. ספרים נוספים שלה מסופרים על רקע הווי חיי הנוער והילדים בישראל, כפי שהיא תופסת אותו. רבים מהספרים מתוארים מנקודת מבטם של בני-נוער, ואף על פי שמרבית מהתקופות המתוארות בספריה שייכות לזמנים עברו, כמעט בכל ספר ניתן למצוא תחושות ורגשות הרלוונטיים לכל מתבגר או מתבגרת באשר הם: אהבה ראשונה, קשיים חברתיים, מתחים בין בנים ובנות, קשר בין הורי ועוד. לדוגמה, בספר אליפים מתבטאת במיוחד המתיחות שבין קבוצת הנוער הבוגרת בבית הספר החקלאי, ובין קבוצת הנוער החדשה שאינה בקיאה בקודים החברתיים שמקובלים בו. על כתיבתה העידה: כשאני כותבת לנוער חשוב לי להקפיד על עלילה מרתקת, כי הנוער חסר סבלנות. הספרים שלי גם תמיד מסתיימים בכי טוב. אמנם לא צריך להסתיר את הטרגי והכואב, אבל צריך לתת פתח לתקווה. אבל לא פחות מזה חשובים לי התכנים שאני מאמינה בהם. אני כותבת ספרים שהרקע שלהם הוא היסטורי, אבל האווירה חשובה לי יותר מהאירוע המדויק. גם הדמויות, למרות שאני מראיינת ומתחקרת אותן, הן, בכל זאת, דמויות שיצרתי ובראתי. — ידיעות אחרונות, 24 במרץ 2006 בשנת 2011 יצאה סדרת טלוויזיה בערוץ הילדים המבוססת על ספרה המצליח "אליפים". הבובה מהבית הקטן (מ' ניומן, 1964) (הספר בקטלוג ULI) שנה טובה לדנה (מסדה, 1964) (הספר בקטלוג ULI) צ'ירי בירי מארץ צ'יריבום (עמיחי, 1991) (הספר בקטלוג ULI) מן המצר (חידוש, 1962) (הספר בקטלוג ULI) נערי המחתרת (מסדה, 1969) (הספר בקטלוג ULI) בספר זה מתוארים קורותיהם של יוחי, גיבור הספר, וחבריו ששירתו במחתרת של ההגנה למרות גילם הצעיר. הספר מגולל את כל קורותיהם מההשבעה והאימונים ועד הדבקת עלונים ומעצרים. הספר יצא במהדורה מחודשת בשנת 1991 בהוצאת "עמיחי". הבריחה (מסדה, 1973) (הספר בקטלוג ULI) אוּרי (עמיחי, 1976) (הספר בקטלוג ULI) הרפתקה באילת (עמיחי, 1978) (הספר בקטלוג ULI) אליפים (עמיחי, 1982) – זכה בפרס זאב לספרות ילדים ונוער; ב-2010 עובד לסדרת טלוויזיה באותו השם. (הספר בקטלוג ULI) בן הערובה (עמיחי, 1987) (הספר בקטלוג ULI) – הספר מספר על שלושה אנשים: בועז – נער ישראלי שנסע ללמוד אנגלית באנגליה בחופשת הקיץ ונחטף על ידי מחבלים; פרנץ יוזף – יהודי שילדותו עברה עליו בשואה ובגיל מתקדם היגר לגרמניה נשא אשה גרמנייה והמציא מסג חדש שהפך אותו למיליונר; ויוסי – מרגל ישראלי המחופש לראפיק מחבל בפת"ח. מכתבים לצופיה (עמיחי, 1987) (הספר בקטלוג ULI) בני דניאל (עמיחי, 1989) (הספר בקטלוג ULI) שחר (עמיחי, 1990) (הספר בקטלוג ULI) אוסטרלים / אנה (עמיחי, 1990) (הספר בקטלוג ULI) נערי המחתרת (עמיחי, 1993) תפילת הנזיר (עמיחי, 1994) (הספר בקטלוג ULI) שבעת המנעולים (כתר, 1995) (הספר בקטלוג ULI) רגעי האור (עמיחי, 1998) (הספר בקטלוג ULI) אדי מלך המסטולים (עמיחי, 1998) (הספר בקטלוג ULI) חברות (עמיחי, 2003) (הספר בקטלוג ULI) רועי (עמיחי, 2004) (הספר בקטלוג ULI) מאורי עד אדי: קורות ספרי (עמיחי, תש"ס) (אוטוביוגרפי) (הספר בקטלוג ULI) עטרות (עמיחי, 2006) – ספר המתאר את קורות היישוב היהודי עטרות, יישוב יהודי שננטש במהלך מלחמת העצמאות. (הספר בקטלוג ULI) שתי אמהות - רומן (עמיחי, 2006) (הספר בקטלוג ULI) קיץ כתום (עמיחי, 2008) – על תוכנית ההתנתקות ופינוי גוש קטיף (הספר בקטלוג ULI) ערכים על ספרי אסתר שטרייט-וורצל שמואל יריב אסתר שטרייט-וורצל, באתר המכון לתרגום ספרות עברית (באנגלית) אסתר שטרייט-וורצל, ב"לקסיקון הספרות העברית החדשה" אסתר שטרייט-וורצל, ב"לקסיקון הסופרים העברים בהווה" אסתר שטרייט-וורצל באתר WorldCat Identities רשימת הפרסומים של אסתר שטרייט-וורצל, בקטלוג הספרייה הלאומית אסתר שטרייט-וורצל, באתר "דףדף" מידע על אסתר שטרייט-וורצל בקטלוג הספרייה הלאומית רוני תורן, סופרים מספרים: אסתר שטרייט-וורצל, סרטון באתר יוטיוב (ראיון), הטלוויזיה החינוכית הישראלית, שנות ה-70 (התוכנית באתר החינוכית) ורד לי, ספריות, אסתר שטרייט וורצל, סופרת ילדים ונוער, פתח תקוה, באתר הארץ, 27 באפריל 2009 צור ארליך, עטרות ליושנה: עם אסתר שטרייט-וורצל וראשוני עטרות, כתבה שפורסמה במקור ראשון, 2006 סיפורה הראשון של אסתר שטרייט-וורצל בת ה-12 באתר הספרייה הלאומית הדר בן-יהודה, אסתר שטרייט-וורצל בשטח האויב, בבלוג "הספרנים" של הספרייה הלאומית, 01.01.2018 הדר בן-יהודה, אסתר שטרייט-וורצל: "לא היה לי לב להרוג את אורי", בבלוג "הספרנים" של הספרייה הלאומית, 25.07.2018 אסתר שטרייט-וורצל, דף שער בספרייה הלאומית אסתר שטרייט-וורצל, בלקסיקון הספרות העברית החדשה עם מותה כרמית ספיר ויץ, סופרת הנוער אסתר שטרייט-וורצל הלכה לעולמה, באתר nrg‏, 7 בדצמבר 2013 רן בוקר, הסופרת אסתר שטרייט וורצל הלכה לעולמה, באתר ynet, 7 בדצמבר 2013 איציק וולף, אסתר שטרייט וורצל הלכה לעולמה, באתר News1 מחלקה ראשונה, 7 בדצמבר 2013 מיה סלע, מתה סופרת הנוער אסתר שטרייט וורצל, באתר הארץ, 8 בדצמבר 2013 אורי קידר, פ"ת: נפטרה הסופרת אסתר שטרייט וורצל, באתר mynet‏ פתח תקוה, 8 בדצמבר 2013 נדב מנוחין‏, אסתר שטרייט-וורצל: פרידה מהסופרת שאהבה נוער בכל מאודה, באתר וואלה, 8 בדצמבר 2013 ענת אדלר-טל, סגולה, אסתר שטרייט-וורצל: מנציחת המיתוס הישראלי, באתר nrg‏, 8 בדצמבר 2013 יובל אלבשן, הסופרת הכל-ישראלית הראשונה: פרידה מאסתר שטרייט וורצל, נענע 10, 9 בדצמבר 2013 תמר רותם, אסתר שטרייט וורצל: הסופרת שלא הלכה בתלם, באתר הארץ, 15 בדצמבר 2013 בהשראת כנות קראה לבית הספר החקלאי בספרה "אליפים" "גנות". רשימת מקבלי התארים באוניברסיטת ירושלים, דבר, 30 ביוני 1971 כרמית ספיר ויץ, אסתר שטרייט-וורצל מתנתקת מהקונצנזוס, באתר nrg‏, 21 בדצמבר 2008. איתי חכמה, המסע ללבנון, הצוואה, ייסורי "אורי": ילדי הסופרת נזכרים ומתגעגעים, באתר Xnet‏, 21 באוגוסט 2018 אסתר שטרייט-וורצל, באתר הארכיון לתולדות פתח תקווה ע"ש עודד ירקוני. ביקורת: אוריאל אופק, הבריחה, דבר, 14 בספטמבר 1973